Էնթոնի Դելոն

**Էնթոնի Դելոն** (, ), ֆրանսիացի և ամերիկացի դերասան։ Ալեն Դելոնի և Նատալի Դելոնի որդին։

## Վաղ տարիներ
Էնթոնի Դելոնը ծնվել է 1964 թվականի սեպտեմբերի 30-ին Լոս Անջելեսում, Ալեն Դելոնի (1935-2024) և նրա երկրորդ կնոջ Նատալի Դելոնի (1941-2021) ընտանիքում։ Երբ նա մեկ տարեկան էր, ընտանիքը վերադարձել է Ֆրանսիա։ 1968 թվականին Ալենն ու Նատալին ամուսնալուծվել են։ Էնթոնին ապրել է մոր հետ և հիմնականում դաստիարակություն ստացել կնքահոր՝ արվեստի գործակալ Ժորժ Բաումեի կողմից, քանի որ նրա մայրն ամբողջությամբ նվիրվել էր դերասանական կարիերային։

Տասը տարեկանում նրան ուղարկել են Փարիզի արվարձաններում գտնվող գիշերօթիկ դպրոց, որտեղ մնացել է երկու տարի և փախել Փարիզ։ Սովորել է Սեն Ժերմեն-դե-Պրեի հանրային դպրոցում։ Տասնչորս տարեկանում Էնթոնին որոշել է ապրել հոր հետ։ Նրա մայրը մեկնել է ԱՄՆ։ Դպրոցում մեկ տարի սովորելուց հետո նրան խուլիգանության և սադրանքի համար հեռացրել են։ Հայրը նրան նորից երկու տարով ուղարկել է գիշերօթիկ դպրոց, որը հայտնի էր իր խիստ կանոններով։ Այն բետոնապատ էր և յուրաքանչյուր հարկում տեղադրված էին տեսախցիկներ։ Տասնյոթ տարեկանում նա հեռացավել է հաստատությունից։

## Կարիերա
Էնթոնին հայտնի է եղել իր ագրեսիվ բնավորությամբ, 18 տարեկանում նա մեկ ամսով դատվել է մեքենա գողանալու համար։ Ազատ արձակվելուց հետո սկսել է զբաղվել բիզնեսով, վաճառել է կաշվե իրեր։ Նրա հետաքրքրությունը բիզնեսի նկատմամբ երկար չի տևել։ Մի քանի տարի անց նա տեղափոխվել է Նյու Յորք և զբաղվելու դերասանությամբ։ Էնթոնին չի ունեցել իր հոր հովանավորությունը։ Նա 21 տարեկանում նկարահանվել է «Ասեղ սրտում» ֆիլմի գլխավոր դերում։

1997 թվականին Դելոն կրտսերը նկարահանվել է «Կրակի անապատ» դրամատիկական սերիալում, որտեղ նա խաղացել է գլխավոր դերերից մեկը։ 2007 թվականին Էնթոնի Դելոնի և Մաթիլդա Սեյների մասնակցությամբ էկրան է բարձրացել «Պարիր նրա հետ» ֆիլմը, իսկ 2011 թվականին՝ «Պոլիսը», որը Կաննի կինոփառատոնում արժանացել է ժյուրիի մրցանակին։ Էնթոնիի ֆիլմագրության վերջին աշխատանքներից է 2017 թվականին նկարահանած «Սերը սեր չէ» կատակերգությունը, որն էկրան է բարձրացվել Վալենտինի օրվա կապակցությամբ։

Երկար տարիներ Էնթոնին չի հաշտվել իր հոր մեծ փառքի հետ. երբեմն Դելոն ազգանունը նույնիսկ խանգարել է դերասանին երջանկություն փնտրել իր անձնական կյանքում։ Հետագայում հոր և որդու հարաբերությունները մի փոքր բարելավվել են։

Կինոկարիերայից բացի` Դելոն կրտսերը երիտասարդ տարիքում սկսել է պրոֆեսիոնալ մրցարշավներ վարել, հետաքրքրվել է բուդդայականությամբ և բնության պահպանությամբ։

## Անձնական կյանք
Դելոնը հանդիպել է Մոնակոյի արքայադուստր Ստեֆանիի, դերասանուհիներ Վալերի Կապրիսկիի և Մաթիլդա Սենյեի հետ։ Վերջինս Էմմանուել Սենյեի կրտսեր քույրն է։

2006 թվականի հունիսի 27-ին Դելոնն ամուսնացել է Սոֆի Կլերիկոյի հետ։ Նրանք ունեն երկու դուստր՝ Լուին (ծնված 1996 թվականի փետրվարի 4-ին) և Լիվին (ծնված 2001 թվականի օգոստոսի 25-ին)։ 2012 թվականին նրանք բաժանվել են։

2019 թվականի հուլիսին Դելոնն սկսել է հանդիպել իտալացի դերասանուհի Սվեվա Ալվիտիի հետ։ 2020 թվականի սեպտեմբերին «Paris Match» ամսագրին տված հարցազրույցի ժամանակ զույգը հայտարարել է իրենց նշանադրության մասին։ 2021 թվականին Դելոնը հայտարարել է նրանց նշանադրությունը չեղյալ լինելու մասին։

Իր ինքնակենսագրության մեջ Էնթոնի Դելոնը խոստովանել է, որ ունի ապօրինի դուստր՝ Ալիսոն Լե Բորժը (ծնված 1986 թվականի սեպտեմբերի 4-ին), պարուհի Մարի-Հելենի հետ ոչ պաշտոնական հարաբերություններից։

## Ծանոթագրություններ

## Արտաքին հղումներ
*Anthony Delon
*Anthony Delon et Sveva Alviti, les vacances de l'amour", Paris Match (in French), 16 September 2020, retrieved 2020-10-04
* "Intelligence Report". Parade Magazine: 12. April 22, 1990. Retrieved September 4, 2010.

Կատեգորիա:Ամերիկացի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի ֆրանսիացի դերասաններ
Կատեգորիա:Կինոդերասաններ
Կատեգորիա:Ֆրանսիացի ավտոարշավորդներ
Կատեգորիա:Ֆրանսիացի գործարարներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ